Fet kirke (Luster)

Fet kirke (Fet kyrkje) står på Indre Hafslo i Luster kommune i Sogn og Fjordane og er en langkirke i tre fra 1894. Byggmester for kirken var John Alver. Dette er den tredje kjente kirken i bygda. Den første var en stavkirke som trolig ble oppført som huskapell på 1200-tallet. Den stod til omkring 1650, da den ble erstattet med en tømret kirke, som i sin tur ble revet da dagens kirke ble bygget. Den ligger ganske nær Joranger kirke. Altertavlen — en katekismetavle i renessansestil — antas å være laget i 1631 og malt i 1652. Prekestol og døpefont antas å være på alder med kirken. Kirken har to klokker fra 1200-tallet, én i tårnet og én i våpenhuset. Orgelet har 13 stemmer og ble bygget av Gunnar Fabricius Husted i 1992. Referanser Kilder Margrethe Henden Aaraas og Sigurd Vengen: Fet kyrkje hos Fylkesarkivet i Sogn og Fjordane Fet kyrkje i NRKs fylkesleksikon for Sogn og Fjordane (på Allkunne.no) Alf Henry Rasmussen (1993). Våre kirker. Norsk kirkeleksikon. Kirkenær: Vanebo forlag. s. 349. ISBN 82-7527-022-7. Eksterne lenker Norges kirker (no) «Fet kyrkjestad». Kulturminnesøk. Riksantikvaren – Direktoratet for kulturminneforvaltning. (no) «Fet kirke (Luster)». Kirkesøk. Den norske kirke. Den norske kyrkja i Luster Orgelbyggeriets nettsted Arkivert 4. juni 2013 hos Wayback Machine.